11. pielikums
Finanšu un kapitāla tirgus komisijas
25.08.2020. normatīvajiem noteikumiem Nr. 138

**Apraksts par iestādes komercdarbības nepārtrauktības nodrošināšanas pasākumiem**

Iesnieguma iesniedzējs iesniedz aprakstu par iestādes komercdarbības nepārtrauktības nodrošināšanas pasākumiem, kurā iekļauj vismaz tālāk minēto informāciju.

|  |  |  |
| --- | --- | --- |
| Nr. | Iekļaujamā informācija | Informācijas atrašanās vieta aprakstā |
| 1. | Komercdarbības (funkciju un procesu) ietekmes analīze, norādot komercdarbības procesus, kuri ietekmē iesnieguma iesniedzēja kopējo biznesu, un darbības atjaunošanas stratēģiju un prioritātes, piemēram, atjaunošanas laiks, atjaunošanas līmenis un aizsargātie aktīvi. |  |
| 2. | Darbības nepārtrauktības plāns, tostarp informācijas sistēmām, kas izstrādāts, ņemot vērā Finanšu un kapitāla tirgus komisijas informācijas sistēmu drošības jomas normatīvo noteikumu prasības un iekļaujot skaidrojumu, kā iesnieguma iesniedzējs rīkosies būtisku darbības nepārtrauktības problēmu un traucējumu gadījumos, piemēram, ja notiks pamatsistēmu dīkstāve, tiks zaudēti pamatdati, nebūs iespējams piekļūt telpām un nebūs pieejamas galvenās personas. |  |
| 3. | Cik bieži iesnieguma iesniedzējs plāno veikt komercdarbības nepārtrauktības un traucējumu atjaunošanas plānu testēšanu un veikt tā darbības efektivitātes izvērtēšanu, tostarp – kā notiks testēšanas rezultātu reģistrācija un izvērtēšana. |  |
| 4. | Plānoto riska mazināšanas pasākumu apraksts, ja tiek pārtraukta iesnieguma iesniedzēja maksājumu pakalpojumu vai elektroniskās naudas pakalpojumu sniegšana, lai varētu nodrošināt uzsākto darbību (tostarp maksājumu) izpildi un izbeigt spēkā esošo līgumu darbību. |  |